Държавен вестник, бр. 44, 2022 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  44
57 
9.1.5. Трябва да са осигурени механизми за включване на машините при състояние на покой без външна 
помощ. 
9.1.6. Всички части на машините, хидравличните, пневматичните и другите системи и свързаните с тях 
устройства, които са под вътрешно налягане, се подлагат на подходящи изпитвания, включително 
изпитване под налягане, преди да бъдат пуснати в експлоатация за първи път. 
9.1.7. Предвиждат се мерки за улесняване на почистването, проверката и поддръжката на основното 
задвижване и спомагателните машини, включително котлите и съдовете под налягане. 
9.1.8. Надеждността на машините, инсталирани в плавателния съд, трябва да съответства на
 предназначението им. 
9.1.9. Администрацията може да приеме машини, които не са в пълно съответствие с Кодекса, ако са 
функционирали задоволително при сходно приложение, при условие че е изпълнено следното: 
.1. че проектирането, изграждането, изпитването, монтажа и предписаната поддръжка са подходящи за 
използването им в морска среда; и 
.2. ,че ще бъде постигнато еквивалентно ниво на безопасност. 
9.1.10. Анализът на характера и последствията от неизправностите включва машинните системи и 
свързаните с тях органи за управление. 
9.1.11. Производителите предоставят необходимата информация, за да се гарантира, че машините могат 
да бъдат инсталирани правилно във връзка с експлоатационните условия и ограничения. 
9.1.12. Основният задвижващ механизъм и спомагателните механизми, необходими за задвижването и 
безопасността на плавателния съд, при инсталирането им на плавателния съд са конструирани така, че 
да работят, когато плавателният съд е в изправено положение или когато е наклонен под ъгъл 
включително 15° към всяка от страните при статични условия и 22,5° при динамични условия (клатене) 
към всяка от страните и едновременно динамично наклоняване (надлъжно клатене) със 7,5° към носа или 
кърмата. Администрацията може да разреши отклонение от тези ъгли, като се вземат предвид типът, 
размерът и работното състояние на плавателния съд. 
9.1.13. Всички котли, съдове под налягане и свързаните с тях тръбопроводни системи са проектирани и 
конструирани по предназначение и са монтирани и защитени така, че да се сведе до минимум опасността 
за лицата на борда.  По-специално, трябва да се обърне внимание на материалите, използвани в 
конструкцията, и на работните налягания и температури, при които устройството ще работи, както и на 
необходимостта да се осигури достатъчен толеранс на безопасност срещу напреженията, които 
обикновено се произвеждат при експлоатация.  Всеки котел, съд под налягане и свързаните 
тръбопроводни системи се оборудват с подходящи средства за предотвратяване на свръхналягане при 
експлоатация и се подлагат на хидравлично изпитване, преди да бъдат пуснати в експлоатация и когато е 
целесъобразно през определени интервали, с налягане, надвишаващо работното налягане. 
9.1.14. Осигуряват се мерки, които да гарантират, че в случай на повреда в която и да е система за 
охлаждане на течности, тя бързо да бъде открита и сигнализирана (визуално и звуково), както и средства 
за свеждане до минимум на въздействието на тези повреди върху машините, обслужвани от системата. 
58 
 
 
 
 
9.2 Двигател (общи положения) 
9.2.1. Двигателите се оборудват с подходящи устройства за наблюдение и контрол на безопасността по 
отношение на скоростта, температурата, налягането и други работни функции.  Управлението на 
машините се осъществява от работното отделение на плавателния съд.  Плавателните съдове и 
товарните плавателни съдове от категория Б се оборудват с допълнителни механизми за управление във 
или в близост до машинното отделение.  Инсталацията на машините е подходяща за работа като в 
необслужвано машинно отделение, включително автоматична система за откриване на пожари, система 
за алармена сигнализация към сантините, дистанционна машинна апаратура и алармена система. Когато 
помещението е постоянно обслужвано, това изискване може да се променя в съответствие с 
изискванията на Администрацията. 
 
9.2.2. Двигателите са защитени срещу превишаване на скоростта, загуба на налягане в смазочното 
масло, загуба на охлаждащ агент, висока температура, неизправност на движещите се части и 
претоварване.  Устройствата за безопасност не трябва да предизвикват пълно изключване на двигателя 
без предварително предупреждение, освен в случаите, когато съществува риск от цялостно повреждане 
или експлозия. Такива устройства за безопасност трябва да могат да бъдат изпитвани. 
 
9.2.3. Следва да бъдат оборудвани най-малко два независими механизма за бързо спиране на 
двигателите от работното отделение при всякакви експлоатационни условия. Не е необходимо дублиране 
на задвижващия механизъм, монтиран на двигателя.